Datum: 29. 6. 2021

**ZADEVA: *Odgovori na vprašanja 4***

**ZVEZA: JHL-10/21**

Spoštovani,

s strani gospodarskega/ih subjekta/ov smo prejeli vprašanje/a v zvezi z razpisno dokumentacijo za javno naročilo št. **JHL-10/21 »Zagotavljanje konvergenčnih storitev mobilne, IP in fiksne telefonije«**, zato vam v nadaljevanju posredujemo odgovor/e.

Sestavni del razpisne dokumentacije so tudi vse morebitne spremembe, dopolnitve in popravki razpisne dokumentacije (katere sestavni del je okvirni sporazum), ter pojasnila in odgovori na vprašanja ponudnikov s strani naročnika. Ponudniki naj pri pripravi ponudbe upoštevajo odgovore/pojasnila naročnika.

Lepo pozdravljeni!

JAVNI HOLDING Ljubljana, d.o.o.

Sektor za javna naročila

1. **VPRAŠANJE**

**Datum prejema: 23.06.2021 08:27**

Točka 1.8 razpisne dokumentacije:

Strošek mora vključevati strošek menjave operaterja oz. prenosa telefonskih številk. Strošek po veljavni zakonodaji pri prenosu zaračuna obstoječi operater naročniku. Ali to pomeni, da teh stroškov ponudniki ne vključimo v našo ceno, saj jih ne moremo plačati mi (nosimo zgolj stroške SIM kartic)?

**ODGOVOR:**

Ne, navedene stroške naj ponudniki vključijo v ponudbeno ceno. Ponudnik nosi vse stroške, vključno s stroškom menjave operaterja oz. stroškom prenosa telefonskih številk naročnikovih uporabnikov ter stroškom menjave SIM kartic. Se pravi cena v ponudbi mora zajemati vse stroške, ki jih bo ponudnik imel z realizacijo naročila in s pravočasno in kvalitetno menjavo operaterja oz. izbranega izvajalca. Naročnik ponudniku ne bo dovoljeval drugih ali dodatnih zaračunavanj.

Naročnik v vednost dodaja, da po obstoječem/ih (veljavnem/ih) okvirnem/ih sporazumu/ih (katerega predmet je »Storitev mobilne telefonije«), velja, da so vsa naročniška razmerja časovno omejena oziroma vezana na veljavnost okvirnega sporazuma ter prenehajo veljati z dnem, ko preneha veljati okvirni sporazum brez morebitnih dodatnih obveznosti/stroškov naročnika do izvajalca. Poleg tega naročnik tudi dodaja, da po obstoječem (veljavnem) ponudbenem predračunu znaša cena prenosa naročniške številke in priključna taksa – mobilna 0,00 EUR, cena odklopa/prekinitve naročniškega razmerja 0,00 EUR in cena zamenjave SIM kartice prav tako 0,00 EUR.

1. **VPRAŠANJE**

**Datum prejema: 28.06.2021 07:56**

Pozdravljeni,

v dokumentaciji v točki H (5.2. Tehnične specifikacije) navajate zahteve za Govorni dostop SIP-Trunk z E1 vmesnikom za naročnika MOL.

Prosim potrditev pravilnega razumevanja, da se navedeni priključki v ponudbenem predračunu upoštevajo v točki 2.17. (Naročnina - Standardni ISDN PA) ali gre za napako v ponudbenem predračunu?

Ali tako pravilno razumemo, da se navedene priključke lahko ponudi kot klasičen PA priključek ali kot SIP Trunk s 30 govornimi kanali s PA (E1) z vmesnikom?

Količina priključkov po ponudbenem predračunu je sicer 7 (5x za MOL). Prosim za dodatno pojasnilo na katerih lokacijah se vzpostavi ostala dva priključka?

Če razumemo napačno, prosimo za obrazložitev pomena postavk.

Hvala in lep pozdrav

**ODGOVOR:**

Da pravilno razumete postavke predračuna. Gre za 5x PA dostop do PBX sistema naročnika MOL. Ponudnik lahko ponudi ali klasičen PA dostop ali dostop preko SIP, ki ga ponudnik zaključi z ustreznim vmesnikom. Priklop na centralo je 5x E1 link. Vmesniki morajo podpirati HPC (high precision clock). Povezljivost na dve lokaciji.

Dva dodatna kosa, sta predvidena za primer vklopa dveh dodatnih lokacij v času veljavnosti okvirnega sporazuma.